IZVJEŠĆE KOMISIJE O RADU ODBORÂ U 2012. /* COM/2013/0701 final */





IZVJEŠĆE KOMISIJE O RADU ODBORÂ U 2012. U skladu s člankom 10. stavkom 2. Uredbe (EU) br. 182/2011 o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije[1] („Uredba o komitologiji”), Komisija predstavlja godišnje izvješće o radu odborâ za 2012. U ovom izvješću daje se pregled događanja u okviru sustava komitologije u 2012. te sažetak aktivnosti odborâ. Izvješće je popraćeno radnim dokumentom službi u kojem su navedeni iscrpni statistički podaci o radu pojedinih odbora. 1. Pregled događanja u okviru sustava komitologije u 2012. 1.1. Opće promjene Kao što je opisano u izvješću iz 2011.[2], svi odborski postupci predviđeni u okviru „stare“ Odluke o komitologiji[3], osim regulatornog postupka s kontrolom (RPS), automatski su prilagođeni novim odborskim postupcima predviđenim u Uredbi o komitologiji. Prema tome, odbori u okviru sustava komitologije u 2012. radili su u skladu s postupcima predviđenim u Uredbi o komitologiji, odnosno, u skladu sa savjetodavnim postupkom (članak 4. Uredbe o komitologiji) i postupkom ispitivanja (članak 5. Uredbe o komitologiji), te u skladu s regulatornim postupkom s kontrolom predviđenim u članku 5a. Odluke o komitologiji. U skladu s izjavom[4] objavljenom u trenutku donošenja Uredbe o Komitologiji da će prilagoditi sve odredbe regulatornog postupka u postojećim osnovnim aktima u skladu s kriterijima utvrđenima u Ugovoru, Komisija je 2012. započela preliminarnu analizu koja je 2013. rezultirala prijedlozima za prilagodbu. Do kraja 2012., ukupno 133 odbora u okviru sustava komitologije usvojilo je nova pojedinačna pravila na temelju Standardnog poslovnika za odbore u okviru sustava komitologije donesenog 8. srpnja 2011.[5] 1.2. Razvoj sudske prakse U svojoj presudi od 5. rujna 2012. (predmet C-355/10 Europski parlament protiv Vijeća), Sud Europske unije ukinuo je Odluku Vijeća 2010/252/EU[6] u vezi s nadzorom nad vanjskim granicama na moru u okviru operativne suradnje koju koordinira Europska agencija za upravljanje operativnom suradnjom na vanjskim granicama država članica Europske unije u skladu s regulatornim postupkom s kontrolom na temelju članka 12. stavka 5. Uredbe 562/2006[7]. Sud je zaključio da Odluka uvodi nove bitne elemente u osnovni akt, odnosno, odredbe o nadzoru na vanjskim granicama u Zakoniku o schengenskim granicama (SBC). Prema mišljenju Suda, odredbe o mjerama presretanja (stavak 2.4. Dijela I. Priloga Odluci), spašavanja i iskrcavanja (stavci 1.1. i 2.1. Dijela II. Priloga Odluci) zahtijevaju donošenje političkih odluka, a to je u nadležnosti zakonodavstva EU-a. Osim toga, odredbe o presretanju kojima se na graničnu policiju prenose ovlasti kao što je zaustavljanje uhićenih osoba, oduzimanje vozila i prijevoz uhićenika na određenu lokaciju znače da može doći do povrede temeljnih prava predmetnih osoba u mjeri da je potrebna intervencija zakonodavstva EU-a. Nadalje, Sud je smatrao da je „donošenje takvih odredbi izvan područja primjene dodatnih mjera u smislu članka 12. stavka 5. Zakonika i, u kontekstu institucionalnog sustava Europske unije, pitanje je zakonodavstva EU-a“. Iako je sud priznao da Odluka sadržava i odredbe o praktičnim rješenjima provedbe granične kontrole, ukinuo je Odluku u potpunosti jer je zaključio da su pravila iz dijelova I. i II. Priloga povezana jer se odnose na provođenje operacija nadzora i spašavanja. 2. Pregled aktivnosti 2.1. Broj odborâ i sastanaka Važno je razlikovati odbore u okviru sustava komitologije od drugih tijela, posebno „stručnih skupina” koje je osnovala sama Komisija. Potonji Komisiji daju stručne savjete[8] za pripremu i provedbu politika i delegiranih akata, a odbori u sustavu komitologije pomažu Komisiji u izvršavanju provedbenih ovlasti koje su na nju prenesene temeljnim pravnim aktima. Ovo izvješće bavi se isključivo odborima u sustavu komitologije. Broj odborâ u sustavu komitologije na dan 31. prosinca 2012. izračunat je prema sektoru djelovanja (vidi Tablicu I.). Navedeni su i podaci za prethodnu godinu (na dan 31. prosinca 2011.) u svrhe usporedbe. TABLICA I. — Ukupan broj odborâ (2012.) Sektor politike || 2012. || 2011. Poljoprivreda i ruralni razvoj (AGRI) || 15 || 14 Ured za borbu protiv prijevara (OLAF) || 1 || 1 Proračun (BUDG) || 2 || 2 Klimatska politika (CLIMA) || 4 || 4 Komunikacija (COMM) || 1 || 1 Komunikacijske mreže, sadržaji i tehnologija (CNECT) || 6 || 7 Razvoj i suradnja – EuropeAid (DEVCO) || 6 || 6 Gospodarski i financijski poslovi (ECFIN) || 1 || 1 Obrazovanje i kultura (EAC) || 7 || 7 Zapošljavanje, socijalna pitanja i uključivanje (EMPL) || 3 || 3 Energetika (ENER) || 16 || 15 Proširenje (ELARG) || 4 || 4 Poduzetništvo i industrija (ENTR) || 30 || 31 Okoliš (ENV) || 31 || 31 Zdravlje i potrošači (SANCO) || 24 || 24 Unutarnji poslovi (HOME) || 11 || 11 Humanitarna pomoć i civilna zaštita (ECHO) || 2 || 2 Informatika (DIGIT) || 1 || 1 Unutarnje tržište (MARKT) || 14 || 13 Pravosuđe (JUST) || 14 || 13 Pomorstvo i ribarstvo (MARE) || 4 || 5 Mobilnost i promet (MOVE) || 31 || 29 Regionalna politika (REGIO) || 1 || 1 Istraživanje (RTD) || 6 || 6 Glavno tajništvo (SG) || 2* || 2* Služba za instrumente vanjske politike (FPI) || 4 || 4 Statistika (ESTAT) || 7 || 8 Oporezivanje i carinska unija (TAXUD) || 11 || 11 Trgovina (TRADE) || 11 || 11 UKUPNO: || 270 || 268 * Uključujući žalbeni odbor (za potrebe registra komitologije, žalbeni odbor registriran je kao odbor u nadležnosti Glavnog tajništva; u praksi njime upravljaju sve uključene službe). U odnosu na 2012., Odbori u okviru sustava komitologije mogli bi se podijeliti prema vrsti postupka u okviru kojeg su radili (savjetodavni postupak, postupak ispitivanja, regulatorni postupak s kontrolom) - Vidi Tablicu II.). Budući da su određeni odbori primjenjivali više postupaka, oni su odvojeni od odbora koji su primjenjivali samo jedan postupak. TABLICA II .— Broj odborâ prema postupku (2012.) || Vrsta postupka || Savjetodavni || Ispitivanje || Regulatorni s kontrolom || Primjenjuje nekoliko postupaka || UKUPNO: AGRI || || 12 || || 3 || 15 BUDG || 1 || 1 || || || 2 CLIMA || || || || 4 || 4 CNECT || || 2 || || 4 || 6 COMM || || 1 || || || 1 DEVCO || || 5 || || 1 || 6 DIGIT || || 1 || || || 1 EAC || 1 || 2 || || 4 || 7 ECFIN || 1 || || || || 1 ECHO || || 1 || || 1 || 2 ELARG || 1 || 3 || || || 4 EMPL || || || 2 || 1 || 3 ENER || 2 || 8 || 1 || 5 || 16 ENTR || 7 || 4 || 4 || 15 || 30 ENV || || 5 || 4 || 22 || 31 ESTAT || || 2 || || 5 || 7 FPI || || 4 || || || 4 HOME || 1 || 4 || || 6 || 11 JUST || 3 || 1 || 4 || 6 || 14 MARE || || 4 || || || 4 MARKT || || 1 || 4 || 9 || 14 MOVE || 3 || 6 || 3 || 19 || 31 OLAF || || || 1 || || 1 REGIO || || || || 1 || 1 RTD || || 5 || || 1 || 6 SANCO || 1 || 10 || 1 || 12 || 24 SG || || 2 || || || 2 TAXUD || 1 || 9 || || 1 || 11 TRADE || 2 || 6 || || 3 || 11 UKUPNO: || 24 || 99 || 24 || 123 || 270 * Uključujući žalbeni odbor. Broj odborâ nije jedini pokazatelj aktivnosti na razini komitologije. Intenzitet rada na razini sektora i u pojedinačnim odborima vidi se iz broja održanih sastanaka te broja korištenih pisanih postupaka[9] u 2012. (Tablica III.) TABLICA III. — Broj sastanaka i pisanih postupaka (2012.) || Broj odborâ || Sastanci || Pisani postupci 2012. || 2011. || 2012. || 2011. AGRI || 15 || 134 || 142 || 3 || 3 BUDG || 2 || 5 || 4 || 0 || 0 CLIMA || 4 || 16 || 14 || 0 || 0 CNECT || 6 || 26 || 20 || 7 || 20 COMM || 1 || 1 || 1 || 2 || 4 DEVCO || 6 || 24 || 17 || 28 || 55 DIGIT || 1 || 2 || 2 || 0 || 0 EAC || 7 || 14 || 18 || 53 || 52 ECFIN || 1 || 1 || 0 || 0 || 0 ECHO || 2 || 4 || 5 || 6 || 12 ELARG || 4 || 5 || 8 || 22 || 12 EMPL || 3 || 2 || 3 || 6 || 9 ENER || 16 || 27 || 13 || 9 || 2 ENTR || 30 || 51 || 56 || 25 || 32 ENV || 31 || 46 || 41 || 14 || 16 ESTAT || 7 || 12 || 14 || 6 || 6 FPI || 4 || 7 || 4 || 7 || 3 HOME || 11 || 31 || 24 || 40 || 27 JUST || 14 || 7 || 6 || 18 || 15 MARE || 4 || 11 || 9 || 8 || 11 MARKT || 14 || 11 || 18 || 7 || 12 MOVE || 31 || 50 || 53 || 22 || 12 OLAF || 1 || 3 || 3 || 0 || 1 REGIO || 1 || 7 || 5 || 6 || 5 RTD || 6 || 56 || 61 || 227 || 201 SANCO || 24 || 144 || 146 || 354 || 314 SG || 2 || 3* || 6* || 0 || 1 TAXUD || 11 || 81 || 81 || 14 || 7 TRADE || 11 || 15 || 15 || 5 || 6 UKUPNO: || 270 || 796 || 789 || 889 || 838 * Uključujući 3 sastanka žalbenog odbora. 2.2. Broj mišljenja i provedbenih akata/mjera Kao i u prethodnim izvješćima, u ovom izvješću navode se ukupni podaci o službenim mišljenjima koja su dali odbori te o povezanim provedbenim aktima/mjerama koje je donijela Komisija[10]. Brojke pokazuju opipljive „rezultate“ odborâ (vidi Tablicu IV.). TABLICA IV. — Broj mišljenja i donesenih provedbenih akata/mjera (2012.) || Mišljenja || Doneseni akti || Mjere usvojene u skladu s RPS-om AGRI || 250 || 231 || 2 BUDG || 14 || 3 || 0 CLIMA || 11 || 4 || 7 CNECT || 36 || 37 || 1 COMM || 3 || 3 || 0 DEVCO || 173 || 153 || 0 DIGIT || 1 || 1 || 0 EAC || 96 || 79 || 0 ECFIN || 1 || 0 || 0 ECHO || 8 || 7 || 0 ELARG || 60 || 57 || 0 EMPL || 6 || 6 || 0 ENER || 15 || 7 || 5 ENTR || 48 || 25 || 22 ENV || 58 || 27 || 30 ESTAT || 18 || 3 || 8 FPI || 12 || 12 || 0 HOME || 39 || 39 || 0 JUST || 13 || 13 || 1 MARE || 29 || 28 || 0 MARKT || 16 || 7 || 2 MOVE || 55 || 37 || 26 OLAF || 0 || 0 || 0 REGIO || 22 || 22 || 0 RTD || 237 || 233 || 0 SANCO || 596 || 517 || 63 SG || 6* || 9 || 0 TAXUD || 93 || 90 || 0 TRADE || 7 || 7 || 0 UKUPNO: || 1 923 || 1 657 || 167 * Uključujući 6 mišljenja koja je dao žalbeni odbor. 2.3. Sastanci žalbenog odbora Žalbeni odbor sastao se 3 puta u 2012. i raspravljao o 6 nacrta provedbenih akata (u području politike zdravlja i potrošača) koje mu je uputila Komisija. Žalbeni odbor nije dao mišljenje niti u jednom od 6 slučajeva i Komisija je odlučila donijeti tih 6 provedbenih akata. 2.4. Korištenje regulatornog postupka s kontrolom (RPS) Kao što je već navedeno pod 1., reforma komitologije iz 2011. nije utjecala na regulatorni postupak s kontrolom. Taj se postupak više ne može koristiti u novom zakonodavstvu, ali se još uvijek pojavljuje u mnogim postojećim osnovnim aktima i nastavit će se primjenjivati u skladu s tim aktima do njihovog usklađivanja. U 2012. je u skladu s RPS-om usvojeno 167 mjera (vidi Tablicu IV.) Nije korišteno pravo veta. Usporedba s 2011. pokazuje da je Vijeće u 2011. koristilo pravo veta na nacrte mjera u dva slučaja, a Europski parlament ga nije uopće koristio. TABLICA V. — Broj mjera koje su donesene u skladu s regulatornim postupkom s kontrolom (RPS) (2012.) || Mjere usvojene u skladu s RPS-om || EP se usprotivio donošenju nacrta mjera u skladu s RPS-om || Vijeće se usprotivilo donošenju nacrta mjera u skladu s RPS-om AGRI || 2 || 0 || 0 BUDG || 0 || 0 || 0 CLIMA || 7 || 0 || 0 CNECT || 1 || 0 || 0 COMM || 0 || 0 || 0 DEVCO || 0 || 0 || 0 DIGIT || 0 || 0 || 0 EAC || 0 || 0 || 0 ECFIN || 0 || 0 || 0 ECHO || 0 || 0 || 0 ELARG || 0 || 0 || 0 EMPL || 0 || 0 || 0 ENER || 5 || 0 || 0 ENTR || 22 || 0 || 0 ENV || 30 || 0 || 0 ESTAT || 8 || 0 || 0 FPI || 0 || 0 || 0 HOME || 0 || 0 || 0 JUST || 1 || 0 || 0 MARE || 0 || 0 || 0 MARKT || 2 || 0 || 0 MOVE || 26 || 0 || 0 OLAF || 0 || 0 || 0 REGIO || 0 || 0 || 0 RTD || 0 || 0 || 0 SANCO || 63 || 0 || 0 SG || 0 || 0 || 0 TAXUD || 0 || 0 || 0 TRADE || 0 || 0 || 0 UKUPNO: || 167 || 0 || 0 3. Iscrpni podaci o aktivnostima Odborâ U radnom dokumentu koji prati ovo izvješće navedeni su iscrpni podaci o radu pojedinih odborâ u 2012. raščlanjeni prema različitim predmetnim odjelima Komisije. [1] SL L 55, 28.2.2011., str. 13. [2] Izvješće Komisije o radu odbora tijekom 2011. ,COM(2012)685 završna verzija [3] Odluka Komisije 1999/468/EZ od 28.lipnja 1999. (SL L 184, 17.7.1999., str. 23), kako je izmijenjena Odlukom Komisije 2006/512/EZ (SL C 255, 21.10.2006., str. 4). [4] Izjava je objavljena u Službenom listu zajedno s Uredbom (EU) br. 182/2011 (SL L 55 od 28.2.2011., str. 19). [5] SL L 206, 12.7.2011., str. 11. [6] Odluka Vijeća od 26. travnja 2010.o dopuni Zakonika o schengenskim granicama u vezi s nadzorom nad vanjskim granicama na moru u okviru operativne suradnje koju koordinira Europska agencija za upravljanje operativnom suradnjom na vanjskim granicama država članica Europske unije, SL L 111, 4.5.2010., str. 20 – 26 [7] Uredba (EZ) br. 562/2006 Europskog parlamenta i Vijeća od 15. ožujka 2006. o Zakoniku Zajednice o pravilima kojima se uređuje kretanje osoba preko granica (Zakonik o schengenskim granicama), SL L 105,13.4.2006.,str.1. [8] Za više informacija: http://ec.europa.eu/transparency/regexpert/index.cfm?do=faq.faq&aide=2 [9] Glasanje u odboru može se održavati u okviru redovnog sastanka odbora ili, u opravdanim slučajevima, pisanim postupkom u skladu s člankom 3. stavkom 5. Uredbe o komitologiji. [10] Treba napomenuti da se broj mišljenja i broj provedbenih akta/mjera ne podudaraju u svim godinama. Razlozi za to su objašnjeni u uvodu popratnog radnog dokumenta službi.